Държавен вестник, бр. 66, 2005 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  66
Смесената експертна комисия на първата
работна среща ще съгласува и на следващото
заседание ще приеме правилник за работа.
Член 4
Споровете по тълкуването или прилагане-
то на тази спогодба ще бъдат внасяни за реша-
ване в Смесената комисия, предвидена в чл. 3.
Ако в тримесечен срок Смесената комисия не
може да предложи взаимно приемливо реше-
ние, споровете ще бъдат решавани чрез прего-
вори между двете правителства до края на след-
ващия месец.
Член 5
Тази спогодба влиза в сила от датата на по-
лучаване на втората от нотите, с които догова-
рящите страни се уведомяват, че са изпълнени
всички изисквания, предвидени в национално-
то им законодателство.
В срок от един месец след влизането в сила
на спогодбата по дипломатически път ще бъ-
дат разменени списъците с имената и функци-
ите на членовете на СЕК, която в рамките на
следващия месец след уведомяването ще про-
веде първата работна среща.
Тази спогодба е подписана в Скопие на
18 октомври 2004 г. в два оригинални екземп-
ляра, всеки от които на официалните езици на
двете страни—български език съгласно Кон-
ституцията на Република България и маке-
донски език съгласно Конституцията на Ре-
публика Македония, като двата текста имат
еднаква сила.
За правителството на
За правителството на
Република България:
Република Македония:
Соломон Паси,
Илинка Митрева,
министър на
министър на
външните работи
външните работи
53414
КОМИСИЯ
ЗА ФИНАНСОВ НАДЗОР
НАРЕДБА № 22
от 29 юли 2005 г.
за условията и реда за вписване и отписване на
публични дружества, други емитенти на ценни
книжа и емисии ценни книжа в регистъра на
Комисията за финансов надзор
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и
редът за вписване и отписване на публични дру-
жества, други емитенти на ценни книжа и еми-
сии ценни книжа в регистъра по чл. 30, ал. 1,
т. 3 от Закона за Комисията за финансов над-
зор, наричан по-нататък “регистъра”, който води
Комисията за финансов надзор, наричана по-
нататък “комисията”.
Г л а в а  в т о р а
УСЛОВИЯ ЗА ВПИСВАНЕ НА ПУБЛИЧНИ
ДРУЖЕСТВА, ДРУГИ ЕМИТЕНТИ НА ЦЕН-
НИ КНИЖА И ЕМИСИИ ЦЕННИ КНИЖА
В РЕГИСТЪРА
Раздел I
Условия за вписване на емитент на ценни
книжа в регистъра
Чл. 2. (1) В регистъра като емитент на ценни
книжа се вписва всяко лице, което отговаря на
едно от следните условия:
1. има потвърден от комисията проспект за
първично публично предлагане на ценни кни-
жа, включително в случаите по чл. 79а от Зако-
на за публичното предлагане на ценни книжа
(ЗППЦК);
2. има потвърден от комисията проспект за
вторично публично предлагане на ценни книжа;
3. има признат от комисията проспект за
първично или вторично публично предлагане
на ценни книжа съгласно чл. 141, ал. 3 ЗППЦК;
4. не е задължено да представя проспект за
първично или вторично публично предлагане на
ценни книжа в случаите по чл. 79 ЗППЦК, ако са
изпълнени другите изисквания на закона;
5. което е освободено с решение на комиси-
ята от задължението за публикуване на прос-
пект за първично или вторично публично пред-
лагане на ценни книжа съгласно чл. 88 ЗППЦК.
(2) В случаите на вторично публично пред-
лагане на ценни книжа лицето по ал. 1 се впис-
ва в регистъра като емитент, ако издадените от
него ценни книжа отговарят на изискванията
по чл. 6, ал. 2, при условие че тези ценни книжа
не са акции.
Чл. 3. (1) Акционерно дружество, което е
вписано при условията и по реда на тази наред-
ба в регистъра като публично дружество, не се
вписва като емитент.
(2 ) Акционерно дружество, което подлежи на
отписване от регистъра като публично дружест-
во, се вписва като емитент, ако отговаря на усло-
вията по чл. 2, освен когато са налице основания
по чл. 17 за отписването му и като емитент.
(3) В случай че акциите—предмет на пър-
вично публично предлагане, ще се записват на
учредително събрание на акционерно дружест-
во, то се вписва в регистъра като емитент в
процес на учредяване.
Раздел II
Условия за вписване на публично дружество в
регистъра
Чл. 4. (1) В регистъра като публично дру-
жество се вписва:
1. всеки емитент на акции по чл. 2, ал. 1, т. 1,
3—5, който е станал публично дружество на ос-
нование чл. 110, ал. 3 ЗППЦК поради вписване
в търговския регистър на неговото учредяване,
съответно на увеличението на неговия капитал;